Iktatószám: HIV/ /2021.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testület**

**2021. november 18-ai nyilvános ülésére**

**Tárgy**: Hévíz Okos parkolás 1. ütem Szolgáltatási szerződés 3. számú módosítása

**Az előterjesztő:** Papp Gábor polgármester

**Készítette**: Nagymihály Csaba informatikus

Dr. Németh Ferenc külsős közbeszerzési szakértő

**Megtárgyalta:** -

**Törvényességi szempontból ellenőrizte**: közbeszerzési jogi szempontból dr. Németh Ferenc külsős közbeszerzési szakértő, SZMSZ szerint dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzatának Képviselő-testülete 81/2021. (IV. 30.) határozata alapján Európai Uniós nyílt közbeszerzési eljárás lefolytatását követően 2021. június 10. napján Szolgáltatási szerződést kötött Okos parkolás megvalósítása Hévízen I. ütem tárgyban EURO ONE Számítástechnikai Zrt. (székhely: 1145 Budapest, Újvilág utca 50-52.) és EPS-GLOBAL Zártkörűen Működő Részvénytársaság (székhely: 1089 Budapest. Elnök utca 1.) közös ajánlattevőkkel. A Szolgáltatási Szerződésben meghatározott végteljesítési határidő 2021. november 10.

A szolgáltató, a beruházást megvalósító 2021. október 20-ai keltezésű akadályközlést jutatott el Hévíz Város Önkormányzatához, az akadályközlés alapján kérik a teljesítési határidő 10 munkanappal történő meghosszabbítását és 3.780 ezer forint, mellékletben részletezett többletköltség elszámolását.

A Képviselő-testület a fentiekről 2021. november 4-ei ülésén tárgyalt.

A Képviselő-testület a tárgyalás során a többletköltségek közül jóváhagyta

* a feltáró árkok és új nyomvonal létesítések többlet díja: 290.000 Ft + ÁFA,
* az építési vállalkozó plusz szállás: 6x8 éjszaka: 408.000 Ft + ÁFA,
* a Széchenyi utcai kivitelezés többlete: 1.150.000 Ft + ÁFA.

Azonban az alábbi tételek esetén a többletköltségeket nem hagyta jóvá

* Építési vállalkozó helyszínre utazása 3 alkalom (2 jármű/alkalom): 388.000 Ft + ÁFA,
* Villamosmérnökök kiszállása: 3 alkalom 1 jármű): 144.000 Ft + ÁFA,
* Villamosmérnökök napidíja (4 nap): 1.400.000 Ft + ÁFA,

A Képviselő-testület döntése értelmében Hévíz Város Polgármestere felvette a kapcsolatot a szerződő felekkel és költségegyeztetést kezdeményezett.

2021. november 10-ei levelében a szerződő partnerek megküldték tájékoztatásukat, a költségek indoklását. (előterjesztés 1. számú melléklete)

Álláspontjuk az, hogy a Képviselő-testület által el nem fogadott költségek indokoltak és megalapozottak, de tekintettel a hosszútávú együttműködésre két tétel esetén

* az építési vállalkozó helyszínre utazása 3 alkalom (2 jármű/alkalom) 388.000 Ft + ÁFA összegben és
* a villamosmérnökök kiszállása: 3 alkalom (1 jármű) 144.000 Ft + ÁFA összegben,

összesen 532.000 Ft + ÁFA, többletköltséget magukra vállalják.

A villamosmérnöki többletmunkával kapcsolatos költség megtérítését fenntartják. Korábbi villamosmérnöki többletmunkával kapcsolatos költségigényük 1.400.000 Ft+ÁFA volt. Az általuk megküldöttek szerint, részletes indoklás alapján 200.000 Ft+ ÁFA összeget a fenti összegből elengednek.

Tételes indoklásuk ezen tétel vonatkozásában a jelzett mellékletben szerepel.

A fentiek szerint ebben a pontban a többletköltség igényük 1.200.000 Ft+ÁFA összegre, a kamarai díjszabásra csökkentik.

Az előterjesztés mellékletében szereplő szerződés tervezet, a korábban már elfogadott és a csökkentett többletköltségekkel, a villamosmérnöki többletmunkával kapcsolatos költség megtérítésével került elkészítésre.

A szerződés tervezet az előterjesztés 2. számú mellékletét képezi.

Az általuk igényelt többletmunka költsége így összesen 3.048.000 Ft +ÁFA.

A többletköltség elfogadása esetén a szükséges fedezetet a Hévíz Város Önkormányzat 2021. évi költségvetéséről szóló 8/2021. (II. 26.) önkormányzati rendelet 1/9. mellékletének 8. Váratlan kiadások tartaléka sora biztosítja.

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 64. § (3) bekezdése alapján indokolt, elsősorban sürgős esetben, a polgármester bizottsági állásfoglalás nélkül is nyújthat be előterjesztést, melyet az előterjesztésben meg kell indokolni. A bizottsági tárgyalás nélküli benyújtást a napirend sürgős tárgyalása indokolja.

Kérem a Tisztelt Képviselő-testületet az előterjesztés elfogadására, a döntés egyszerű szótöbbséget igényel.

1. Melléklet: a szerződő partnerek megküldték tájékoztatásukat, a költségek indoklását.

2. Melléklet: 3. számú módosítás szerződés-tervezete

**2.**

**Határozati javaslat**

1. Hévíz Város Önkormányzatának Képviselő-testülete az Okos parkolás megvalósítása Hévízen I. ütem tárgyban megkötött szolgáltatási szerződés 3. számú módosítását az EURO ONE Számítástechnikai Zrt. (székhely: 1145 Budapest, Újvilág utca 50-52.) és EPS-GLOBAL Zártkörűen Működő Részvénytársaság (székhely: 1089 Budapest. Elnök utca 1.) jóváhagyja a következők szerint:

a) Villamosmérnök napidíját (4 nap) 1.200.000 Ft +Áfa

1. A Képviselő-testület felkéri és felhatalmazza a polgármestert az 1. pont szerinti döntés alapján a 3. számú szerződés módosítás aláírására.
2. A Képviselő-testület a szerződés módosítás forrását nettó 1.200.000 Ft bruttó 1.524.000 Ft összegben Hévíz Város Önkormányzat 2021. évi költségvetéséről szóló 8/2021. (II. 26.) önkormányzati rendelet 1/9. mellékletének 8. Váratlan kiadások tartaléka sora terhére biztosítja.

Felelős: Papp Gábor polgármester

Határidő: 2021. november 20.

*2. számú melléklet*

**SZOLGÁLTATÁSI SZERZŐDÉS**

**3. sz. módosítása**

**OKOS PARKOLÁS I. ÜTEM MEGVALÓSÍTÁSA HÉVÍZEN**

Amely létrejött egyrészről

**Hévíz Város Önkormányzata**

Székhely: 8380 Hévíz, Kossuth Lajos utca 1.

Adószám: 15734374-2-20

Képviseletében eljáró személy: Papp Gábor polgármester

mint megrendelő (továbbiakban: **Megrendelő**)

továbbá másrészről

**EURO ONE Számítástechnikai Zártkörűen Működő Részvénytársaság**

Székhely: 1145 Budapest, Újvilág utca 50-52.

Cégjegyzékszám: 01 10 041733

Adószám: 10649297-2-44

Pénzforgalmi számlaszám: 10918001-00000057-22480051

Képviseletében eljáró személy: Kucska Árpád vezérigazgató (önálló cégjegyzésre jogosult)

és

**EPS-GLOBAL Zártkörűen Működő Részvénytársaság**

Székhely: 1089 Budapest, Elnök utca 1.

Cégjegyzékszám: 01 10 047400

Adószám: 23928158-2-42

Pénzforgalmi számlaszám: 12001008-01579731-00300002

Képviseletében eljáró személy: Petheő Tamás igazgatósági tag és Gyarmati Zoltán igazgatósági tag (együttes cégjegyzésre jogosultak)

mint szolgáltató (továbbiakban: **Szolgáltató**) (Megrendelő és Szolgáltató egyenként a továbbiakban: Fél, együttesen: Felek) között az alábbiakban meghatározott feltételek szerint:

**PREAMBULUM**

Megrendelő EKR000170822021 számon közbeszerzési eljárást indított, a TED 2021/S 053-133540 azonosító számon 2021. március 12. napján feladott eljárást megindító felhívással, amelynek eredményeképpen 2021. június 10. napján kötötte meg a Szolgáltatási szerződést (továbbiakban: Szerződés) az eljárásban nyertes Szolgáltatóval.

1. **A SZERZŐDESMÓDOSÍTÁS TÁRGYA**

Szerződő Felek megállapodnak, hogy a Szerződés 3. pont első bekezdését az alábbiak szerint ismételten módosítják.

Eredeti szerződéses feltétel:

A Szolgáltatás feltételei megteremtésének (Beruházás) vállalkozói díja: nettó 149 400 000,- Ft.

Módosított szerződéses feltétel:

A Szolgáltatás feltételei megteremtésének (Beruházás) vállalkozói díja: nettó 152 448 000,- Ft.

Szerződő Felek megállapodnak, hogy a Szerződés 4. pont első bekezdését az alábbiak szerint módosítják.

Eredeti szerződéses feltétel:

A Beruházás teljesítési határideje a jelen Szerződés hatályba lépésétől számított 5 hónap.

Módosított szerződéses feltétel:

A Beruházás teljesítési határideje: 2021. november 24.

1. **A SZERZŐDESMÓDOSÍTÁS INDOKOLÁSA**

A Nagyparkoló kivitelezési munkálatai során a közbeszerzési kiírás 4.sz melléklete szerinti nyomvonalat kellett felhasználni. Az eszközök összekötését alépítményekben vezetett kábelekkel kellett megvalósítani. A jelzett alépítmények a közbeszerzési kiírás szerint átjárhatók.

A munkálatok során a fenti kitételeknek több pontban nem feleltek meg a valóságnak. Az alábbi problémákba ütközött Szolgáltató, melyek helyét egy számmal jelölve az 1. sz. mellékleten került átvezetésre.

1. A terven pirossal jelölt védőcső csak részben volt fellelhető. A védőcsövet csak a Nyugati parkoló sziget alatt sikerült megtalálni, a keleti alatt nem. Ennek okán több feltáró árkot és új nyomvonalat kellett fúrni a keleti szigetig. A terven pirossal jelölt védőcsövön nem lehetett átjutni a keleti zöld felületből a nyugati járdára. Emiatt az optikai gerinchálózatot kerülővel a 2. pont szerinti nyomvonalon kellett elvezetni.

2. Az optikai gerinchálózatot ezen a nyomvonalon kellett elvezetni, mert az 1. pont szerinti védőcső csak részben állt rendelkezésre és nem volt átjárható. A módosult, illetve a kényszerűen kialakítandó két nyomvonal miatt a kalkulált optikai kábel hosszúság nem volt elegendő. A megváltozott nyomvonalhoz további 130 m optikai kábelre volt szükség.

3. A védőcső nem volt átjárható, feltáró árkot kellett készíteni, majd ezt követően biztosítani kellett az átjárhatóságot.

4. A védőcső nem volt átjárható, feltáró árkot kellett készíteni, majd ezt követően biztosítani kellett az átjárhatóságot.

5. A védőcső nem volt átjárható, feltáró árkot kellett készíteni, majd ezt követően biztosítani kellett az átjárhatóságot.

6. A védőcső nem volt átjárható, feltáró árkot kellett készíteni, majd ezt követően biztosítani kellett az átjárhatóságot.

A Széchenyi utcai kivitelezés megkezdésekor két probléma merült fel:

1. Az egyik, hogy a talaj megbontásakor a felső murvás réteg alatt aszfalt került elő. A közbeszerzési kiírás nem tartalmazott tájékoztatást a várható talajszerkezetről, a felső talaj alatti rétegek a feltárás előtt nem voltak ismertek. A kevert talaj kitermelése, elszállítása és átvétele a homogén talajhoz képest többlet időt és költséget von maga után.

2. A másik, hogy a tervezés során elkészült tervek alapján a kialakítandó terület nagysága kb. 880 nm-ben került meghatározásra, ami 10%-al több mint a közbeszerzési kiírásban megbecsült 800 nm. A megnövekedett munkaterület arányosan növeli a költségeket, amiket a tervek hiányában nem tudhatott Szolgáltató, ajánlata megadásakor a 800 nm-el kalkulált. A többlet egy része a terület sajátosságaiból fakad, abból, hogy a közvilágítási oszlopok közötti területeket kell murvázással kialakítani, de ezek a területek összességében nagyobbak, mint amekkora területet alapvetően a parkolóhelyek igényelnének.

A problémák elhárítása jelentős időbe telt, ez alatt az idő alatt a teljesítésbe bevont alvállalkozók nem tudtak dolgozni, a munkát újra kellett szervezni, melyre az alvállalkozók egyéb munkálatai is hatással vannak. A munkálatok átszervezése miatt, az eredeti elképzelésekhez képest 10 munkanappal tovább tart a kivitelezés. Az átszervezések, a munkálatok szakaszos elvégezhetősége következtében Szolgáltatónak és az egyes alvállalkozóknak a tervezettnél több időt kellett eltölteniük a helyszínen, illetve több alkalommal kellett és kell a helyszínre utazniuk.

A többlet költségek elemei:

• Villamosmérnök napidíját (4 nap) 1.200.000 Ft +Áfa

Mindösszesen: nettó 1.200.000 Ft bruttó 1.524.000 Ft

1. **EGYÉB RENDELKEZÉSEK**

A jelen szerződésmódosítás a létrejöttével (szerződő felek aláírásával) válik hatályossá.

A Felek a jelen szerződésmódosítást, mint akaratukkal mindenben megegyezőt, elolvasás és értelmezés után a szerződésmódosítás aláírására teljes jogkörrel felhatalmazott, cégjegyzésre jogosult képviselőik útján, cégszerűen helybenhagyólag aláírták.

Jelen szerződésmódosítást a Felek egymással megegyező 6 (hat) eredeti példányban írják alá, melyből 4 példány a Megrendelőt, 1-1 példány a Szolgáltatót illeti.

|  |
| --- |
| Hévíz, 2021. november |
| **Hévíz Város Önkormányzata** |
| **Megrendelő** |
| képviseletében:  Papp Gábor polgármester |

|  |  |
| --- | --- |
| Hévíz, 2021. november | Hévíz, 2021. november |
| **EURO ONE Számítástechnikai Zártkörűen Működő Részvénytársaság** | **EPS-GLOBAL Zártkörűen Működő Részvénytársaság** |
| **Szolgáltató** | **Szolgáltató** |
| képviseletében:  Kucska Árpád vezérigazgató | képviseletében:  Petheő Tamás igazgatósági tag és Gyarmati Zoltán igazgatósági tag |

**3.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Nagymihály Csaba | ügyintéző |  |  |
| Szintén László | Közgazdasági osztályvezető |  |  |
| dr. Tüske Róbert | jegyző  törvényességi felülvizsgálat |  |  |
| dr. Németh Ferenc | közbeszerzési szakértő |  | külön emailben |